ત્યાર પછી તો અમેરિકામાં વસતા ભારતીય લોકો પણ નીતિનભાઈને ૧૫ ઑગસ્ટ, ૨૬ જાન્યુઆરી, બીજી ઑક્ટોબર જેવા દિવસોએ ખાસ ગાંધીબાપુરૂપે આમંત્રણ આપવા લાગ્યા. અમેરિકામાં તેઓ આવા દિવસે જાહેર રસ્તા પરથી બાપુના વેશમાં પસાર થતા હોય ત્યારે રસ્તાની બન્ને બાજુએ લોકોની અને વાહનોની ભીડ જામી હતી. ત્યાં વસતા જુદા-જુદા દેશના લોકો આ ‘ઇન્ડિયન ગાન્ઢી’ને જોવા ઊભા રહી જતા. મમ્મીઓ તેમનાં બાળકોને ગાંધી કેવા હતા એ બતાવે અને ક્યારેક તો બાળકોના બહાને પોતે પણ આ ‘બાપુ’ પાસે ફોટો પડાવવા ખડી રહી જતી!